Publication: Magyar Közlöny
Issue: MK-1998-41 (Year: 1998, Number: 41)
Era: 1990-2004
Section: A helyi önkormányzatokról szóló 1990. évi LXV. törvény
Paragraph Index: 147

A helyi önkormányzatokról szóló 1990. évi LXV. törvény (a továbbiakban: Ötv.) 1. §-a (6) bekezdésének b) pontja szerint az önkormányzat saját felelősségére vállalkozói tevékenységet folytathat. A 81. § (2) bekezdése értelmében az önkormányzat a feladatai ellátásának feltételeit saját bevételekből, átengedett központi adókból, más gazdálkodó szervezetektől átvett bevételekből, a központi költségvetés normatív hozzájárulásából, valamint támogatásokból teremti meg. Saját bevételei közé tartozik többek között a saját tevékenységből, vállalkozásból és az önkormányzati vagyon hozadékából származó nyereség, osztalék, kamat és bérleti díj. Az önkormányzatok vállalkozói tevékenysége azonban annak a célnak a szolgálatában áll, amely az önkormányzatokat a közhatalom decentralizációja érdekében életre hívta. Az Alkotmány 44. §-ának (1) bekezdése értelmében a választópolgárok a helyi önkormányzást az általuk választott képviselő-testület útján gyakorolják. Az Ötv. 1. §-ának (1) és

Source: https://magyarkozlony.hu/hivatalos-lapok/56db77ca4e04f502579ebcf8b9bd540ed204df76/dokumentumok/5923c0708bb3c644c6458b5d5cb1bdf86c06fa85/letoltes